cyanic-selkie/wikianc huggingface dataset:
Suomen Lääkäriliitto
Historia
Suomen Lääkäriliitto perustettiin helmikuussa 1910, jolloin maassa oli noin 500 lääkäriä. Liiton tarkoituksena oli vahvistaa lääkärien yhteiskunnallista ja taloudellista asemaa, ja uusi liitto saikin heti jäsenikseen noin 95 prosenttia lääkärikunnasta. Lääkäriliitto on koko historiansa ajan toiminut aktiivisesti Suomen terveydenhuoltojärjestelmän kehittämiseksi. 1900-luvun alkupuolella keskeisiä epäkohtia olivat maaseudun väestön terveydenhuolto ja kunnanlääkärien asema. Sotien jälkeen alettiin kiinnittää huomiota kansalaisten terveydentilan kohentamiseen ja sosiaalisten ongelmien korjaamiseen. 1940-luvulla Suomeen rakennettiin neuvolajärjestelmä, ja 1950-luvulla kehitettiin keskussairaalajärjestelmä. 1970-luvun kansanterveyslain mukana kuntiin tulivat terveyskeskukset, joihin myöhemmin kotiutui nykyisinkin käytössä oleva omalääkärijärjestelmä. 1980-luvulla Lääkäriliitto oli eräs aloitteentekijöistä, kun Suomeen perustettiin yleinen potilasvakuutus. Asiaa koskeva laki säädettiin vuonna 1992.
Tehtävät
Suomen Lääkäriliitto määrittelee tehtävänsä seuraavasti:
Kansainvälinen edustaminen
Kansallisesti Suomen Lääkäriliitto on mukana myös vapaaehtoisessa pelastuspalvelussa
Kritiikkiä
Lääkäriliittoa on myös kritisoitu liiasta oman edun ajamisesta. Lääkärityöttömyydestä johtuen opetusministeriö vähensi vuonna 1993 lääketieteen alan opiskelijoiden yliopistotason aloituspaikkoja 500:sta 350:een. Tämä saattoi osaltaan lisätä terveyskeskuksissa vaikuttavaa lääkäripulaa, ja aloituspaikat nostettiinkin vuosituhannen alussa yli 600:aan. Myöhemmin liitto on ottanut kriittisen kannan aloituspaikkojen lisäämiseen, koska ikäluokasta jo joka sadas koulutetaan lääkäriksi. Vuoden 2001 lääkärilakko kesti yli viisi kuukautta, ja sen jälkeen julkinen sektori nosti lääkärien palkkoja. Pitkällä aikavälillä palkat ovat kehittyneet muun julkisen sektorin tahtiin.
Puheenjohtajat
Seuraavat henkilöt ovat toimineet Lääkäriliiton hallituksen puheenjohtajina:
Valtuuskunnan puheenjohtajat
Seuraavat henkilöt ovat toimineet Lääkäriliiton valtuuskunnan puheenjohtajina:
Lincoln Red Imps FC
Lincoln Red Imps Football Club on gibraltarilainen jalkapalloseura. Seura pelaa maansa korkeimmalla sarjatasolla Gibraltar Football Leaguessa. Gibraltarin mestaruuden Lincoln on voittanut 23 kertaa.
Herald Sun
Herald Sun on Melbournessa ilmestyvä päivittäinen tabloid-tyylinen sanomalehti. Sitä julkaisee The Herald and Weekly Times, joka on yhdysvaltalaisen News Corp.:iin kuuluvan News Corp Australian tytäryhtiö. Lehti ilmestyi ensimmäisen kerran 8. lokakuuta 1990, kun sisarlehdet The Herald ja The Sun News-Pictorial yhdistyivät. Herald Sunin levikki on 515 000, ja se on luetuin australialainen sanomalehti.
Kuutoskaupungit
Kuutoskaupungit on termi, jota käytetään kuvaamaan Suomen suurimpia kaupunkeja Helsinkiä, Espoota, Tamperetta, Vantaata, Turkua ja Oulua yhtenä käsitteenä. Termiä käytetään erityisesti tilastollisissa yhteyksissä, erilaisissa raporteissa sekä indikaattoreissa, joissa verrataan kuutoskaupunkien kehitystä keskenään tai muuhun Suomeen nähden. Kuutoskaupungeissa ja niiden keskustaajamissa asui vuonna 2011 noin 35 prosenttia suomalaisista. Tätä aluetta nimitetään myös metropolialueeksi.
Gun Nordlund
Gun Greta Kristina Nordlund (s. 31. tammikuuta 1949 Sund) on suomalainen korkeushyppääjä. Hän edusti aktiiviurallaan IF Ålandia.
Nordlund sijoittui 14:nneksi Budapestin EM-kilpailuissa 1966 tuloksella 160 cm. Hän edusti Suomea aikuisten maaotteluissa vuosina 1965–1972, ja voitti maaottelun korkeushyppykilpailun Tallinnassa 1965 ja Helsingissä 1966. Hän saavutti Kalevan kisoissa kultaa 1965, 1966 ja 1971 sekä hopeaa 1967 ja 1970. Sisäratojen Suomen-mestaruuden hän voitti 1967 ja 1972.
Nordlund hyppäsi ennätyksensä 168 cm Helsingissä 28. heinäkuuta 1965. Sisäradoilla hän hyppäsi parhaimmillaan 164 Otaniemessä 6. maaliskuuta 1971. Hän on pituudeltaan 176 cm.
Gerard Batten
thumb|Gerard Batten Gerard Batten (s. 27. maaliskuuta 1954) on brittiläinen poliitikko, joka kuuluu Yhdistyneen kuningaskunnan itsenäisyyspuolueeseen (UKIP). Hänet valittiin vuonna 2004 Euroopan parlamenttiin, jonka jäsenenä hän kuului Itsenäisyys/demokratia -ryhmään ja vuodesta 2014 Vapauden ja suoran demokratian Eurooppa -ryhmään.
Lontoossa syntynyt Batten oli vuosikymmeniä töissä BT Groupissa (British Telecom).
Mondial de l’Automobile
250 px|thumb|Pariisin autonäyttelyn mainos vuodelta 1898. 250 px|thumb|Pariisin autonäyttely 1946 Pariisin autonäyttely (ransk. Mondial de l’Automobile, vuoteen 1986 Salon de l’Automobile, engl. Paris Motor Show), joka vuorottelee syksyisin saksalaisen IAA:n kanssa, on kävijämäärällä mitattuna Euroopan suurin autonäyttely. Vuonna 2004 järjestetyssä näyttelyssä oli kävijöitä yhteensä 1,46 miljoonaa, mikä on sen historian suurin määrä. Kyseessä on myös maailman vanhin autonäyttely. Ensimmäinen näyttely järjestettiin vuonna 1896, jolloin esiteltiin Pariisi–Bordeaux-autokilpailun osanottajia.
Näyttely järjestetään parillisten vuosien syys–lokakuun vaihteessa. Kolme viikonloppua kestävä näyttely on myös ajallisesti muita näyttelyjä pitempi. Näyttelyn ajankohta on sopiva seuraavan mallivuoden uutuuksien esittelyyn, joten uutuuksia on runsaasti. Näyttely järjestetään Paris Expo Porte de Versailles’ssa, ja näyttelyalueen pinta-ala on noin 22 hehtaaria.
Mustasilmägalaksi
M64 on tunnettu tähtitaivaan kohde harrastelijatähtitieteilijöiden keskuudessa, koska se on mahdollista nähdä myös pienillä kaukoputkilla. Se on kierteisgalaksi, joka sijoittuu Bereniken hiusten tähtimuodostelmaan. Mustasilmägalaksin etäisyys Maasta on 17 miljoonaa valovuotta. Galaksilla on vaikuttava tumma pölypilvi sen kirkkaan ytimen edessä. Siitä tulevat galaksin nimet "Mustasilmä" ja "Paha silmä".
Yleistietoa
Ensimmäisellä silmäyksellä Mustasilmägalaksi näyttää aivan tavalliselta kierteisgalaksilta. Kuten useimmissa tapauksissa galakseista, kaikki M64:n tähdet näyttävät pyörivän samaan suuntaan ja myötäpäivään. Viimeaikaiset yksityiskohtaiset tutkimukset ovat kuitenkin johtaneet huomattaviin tuloksiin siitä, että tähtienvälinen kaasu M64:n ulkopuolella liikkuu vastakkaiseen suuntaan kuin kaasu ja tähdet galaksin sisemmissä osissa. Tämän rakenteen uskotaan laukaisevan monien uusien tähtien kehityksen galaksin uloimman ja sisemmän osan välillä olevan kuvitellun rajan alueella eli alueella, jolla vastakkaisiin suuntiin liikkuvat kaasut ovat kontaktissa toisiinsa.
Tähtitieteilijät uskovat, että vastakkainen pyörimisliike johtuu noin miljardi vuotta sitten tapahtuneesta kahden galaksin yhteentörmäyksestä, kun M64 veti puoleensa seuralaisgalaksin. Törmäyksessä pienemmän galaksin tähdet joko sulautuivat päägalaksiin tai katosivat avaruuteen. Pienempi galaksi tuhoutui siis kokonaan.
Galaksin sisemmän osan säde on vain noin 3 000 valovuotta, kun taas ulompi osa ulottuu 40 000 valovuoden päähän.
Koronis (tarke)
pienoiskuva|200px|Esimerkki: Koronis krasiksen merkkinä sanassa, ’minä myös’. Koronis (, ”käyränokkainen”) on muinaiskreikassa käytetty diakriittinen merkki, joka osoittaa sanassa sitä, että se on muodostunut krasiksen eli kahden sanan yhteensulautumisen seurauksena. Koronis muistuttaa ulkonäöltään spiritus lenistä eli vasemmalle avautuvaa puolikaarta, ja se merkitään supistumavokaalin yläpuolelle.
Koronis voidaan erottaa spiritus leniksestä siitä, että se esiintyy vokaalissa sanan keskellä, ei spiritus leniksen tavoin sanan alkuvokaalissa tai alkudiftongin jälkimmäisessä vokaalissa.
Tehlo
Tehlo on kylä Keski-Suomessa, Uuraisten kunnassa. Tehlolla on aikaisemmin ollut sekä kauppa että koulu. Nykyisin Tehlolla asuu vakituisesti noin 200 ihmistä, ja asutus on nauhamaisesti Höytiän–Uuraisten tien varressa ja Tehlojärven rannassa. Tehlon hajanaisen kyläkunnan läheisyydessä sijaitsee samanniminen järvi, joka kuuluu Kyynämöisten järviryhmään. Sen järviä ovat Kyynämöinen, Pieni-Sääkspää, Sääkspää, Tehlo, Kiijanen, Muikkulampi, Kukkaroinen ja Pieni-Kukkaroinen. Näistä Tehlo on suosittu järvi virkistyskalastajien keskuudessa, koska järven kalakanta on runsas.
Alessandro Battilocchio
Battilocchio suoritti lakitieteen loppututkinnon Roomassa vuonna 2003. Hänet valittiin Tolfan pormestariksi alun perin vuonna 2001, sitten toiselle kaudelle toukokuussa 2006.
Armenian filharmoninen orkesteri
Armenian filharmoninen orkesteri on Armenian pääkaupungissa Jerevanissa toimiva sinfoniaorkesteri. Se perustettiin vuonna 1924. Orkesterin kotisali on Hatšaturjan-sali Jerevanissa, jonka lisäksi se on esiintynyt Venäjällä, Yhdysvalloissa, Kanadassa, Itävallassa, Saksassa, Ranskassa, Espanjassa, Portugalissa, Yhdistyneessä kuningaskunnassa, Iranissa, Arabiemiraateissa, Libanonissa, Kyproksella, Kreikassa ja Turkissa.
Armenian filharmonisen orkesterin nykyinen ylikapellimestari on Eduard Topchjan. Orkesteri on levyttänyt muun muassa ASV Recordsille.
Uinu, uinu lemmikkini (vuoden 1989 elokuva)
Elokuvalle on myös tehty jatko-osa vuonna 1992. Vuonna 2019 ilmestyi uusintaversio, jonka yhteydessä vuoden 1989 elokuvasta julkaistiin 30-vuotisjulkaisu 4K-versiona Blu-Raylle.
Juoni
Elokuvan alussa Creedit muuttavat Chicagosta uuteen asuntoon Ludlowiin, Mainen osavaltioon. Perheeseen kuuluvat Louis, Rachel ja heidän kaksi lastaan Ellie ja kuopus Gage Creed, sekä Ellien kissa Winston Churchill, jota kutsutaan nimellä Church. Ellie huomaa keinumisen aikana polun, joka johtaa metsään. Gage on vähällä jäädä rekan alle, mutta heidän naapurinsa Jud Crandall ottaa Gagen äkkiä syliin. Samana iltana Jud tarjoaa Louisille oluen ja kertoo samalla, että polku johtaa lemmikkien hautausmaalle, jonka kylän lapset aikoinaan ovat tehneet. Jud kertoo että vilkas tie on vaatinut useamman lemmikin kuoleman, näistä suurin osa oli kissoja ja koiria. Jud kehottaa Louisia viemään Churchin kastroitavaksi, jottei Church lähtisi enää tien yli. Jud vie Creedit retkelle lemmikkien hautausmaahan. Samana iltana Ellie kertoo Louisille, että tämä pelkää Churchin kuolevan. Seuraavana päivänä Louis vie Churchin leikattavaksi.
Louis aloittaa ensimmäisen työpäivän paikallisen yliopiston lääkärinä. Hänen potilaakseen tulee vakavasti loukkaantunut Victor Pascow, joka joutui rekan yliajamaksi. Victor kuolee saamiinsa vammoihin, mutta ennen kuolemaansa Victor sanoo Louisille, että tämä tulee käymään hänen luonaan. Louis säikähtää, kun Victor tiesi hänen nimensä. Samana yönä Victor tulee Louisin luokse ja johdattaa hänet lemmikkien hautausmaalle. Hän sanoo, että hautausmaan toisella puolella olevaa rajaa ei pidä ylittää. Louis herää omasta huoneestaan ja luuli kokemansa olevan vain pelkkää unta, kunnes huomaa mutaiset jalkansa. Rachel lähtee lapsiensa kanssa käymään Bostonissa vanhempiensa luona. Louis jää kotiin, koska ei tule toimeen Rachelin isän Irwin Goldmanin kanssa. Hetkeä myöhemmin Church löytyy kuolleena Judin pihalta. Jud vie Louisin Mi'kmaqien hautausmaalle, jotta Church haudattaisiin. Jud kertoo, että hautausmaassa piilee taika, mutta varoittaa silti sen mahdista. Seuraavana päivänä Church palaa takaisin, mutta entistä aggressiivisempana. Monen kuukauden päästä Creedien apulainen Missy Dandridge hirttää itsensä, koska ei voinut sietää enää kovia vatsakipuja. Missyn hautajaisten jälkeen Rachel kertoo Louisille siskostaan Zeldasta, joka kuoli aivokalvotulehdukseen. Rachel hoiti Zeldaa yksin kotonaan nuorena, tällöin Zelda tukehtui kuoliaaksi. Eräänä kesäisenä päivänä Creedit ja Jud ovat ulkona piknikillä. Gage juoksee leijan perässä moottoritielle ja joutuu rekan yliajamaksi. Hautajaisten jälkeen Jud vierailee Louisin luona ja tämä arvaa, minkälainen ajatus hänellä on Gagen ja Mi'kmaq hautausmaan suhteen. Aiemmin Jud kertoi Louisille, ettei hautausmaalle ole koskaan haudattu ihmistä, mutta kertoo sitten Timmy Batermanin tapauksesta. Timmy Baterman kaatui toisen maailmansodan taistelussa Italiassa ja hänen isänsä Billy ei kestänyt poikansa kuolemaa, vaan vei hänet haudattavaksi Mi'kmaqien hautausmaahan. Epäkuollut Timmy alkoi kävelemään ympäri kylää ja lopulta Jud sekä hänen kaverinsa menivät Batermanien asunnolle ja polttivat talon sekä Batermanit elävänä.
Rachel lähtee Ellien kanssa Bostoniin, mutta Louis sanoo jäävänsä muutamaksi päiväksi kotiin hoitamaan tärkeää asiaa. Louis lähtee Gagen haudalle ja kaivaa hänet ylös. Ellie näkee unta, kun Victor Pascow tulee hänen luokseen ja varoittaa Louisin suunnitelmasta. Rachel päättää palata takaisin Maineen. Louis hautaa Gagen Mi'kmaqien hautausmaahan. Louis jättää Gagen paluuta varten hänen lelunsa keittiöön, jotta poika voisi leikkiä niillä. Gage palaa samana yönä takaisin, mutta nappaa Louisin lääkelaukusta kirurgiveitsen. Gage menee Churchin kanssa Judin asunnolle. Tämä viiltää Judilta nilkan auki ja lopuksi puree Judia kaulaan. Rachel tulee samana iltana kotiin, ja menee Judin asunnolle. Hän kohtaa siellä Zeldan hallusinaation, joka paljastuu myöhemmin Gageksi. Shokissa Rachel ilahtuu Gagen paluusta, mutta Gage tappaa Rachelin Louisin kirurgiveitsellä. Louis herää seuraavana aamuna ja huomaa Gagen käyneen hänen huoneessaan, mutta järkyttyy siitä, että tämä oli viennyt kirurgiveitsen. Gage soittaa Louisille ja kertoo, että tämä oli leikkinyt Judin ja äitinsä kanssa viime yönä ja odottaa Louisin kanssa leikkivuoroa. Louis ottaa nukutuspiikit mukaan ja antaa Churchille kuolettavan piston. Louis kohtaa Judin asunnossa Gagen, joka hirtti Rachelin ruumiin. Louis onnistuu tappamaan epäkuolleen Gagen. Louis polttaa Judin asunnon, mutta päättää haudata Rachelin Mi'kmaqien hautausmaahan, koska hänen mielestään Rachelistä ei voi tulla paha, koska hänen kuolemastaan on kulunut vähän aikaa. Rachel palaa samana iltana takaisin. Louis ja Rachel suutelevat toisiaan, mutta epäkuollut Rachel ottaa keittiöveitsen pöydältään ja surmaa Louisin.
Arvioita
Helsingin Sanomien Jussi Karjalaisen mielestä Uinu, uinu lemmikkini ”suoltaa kauhuelementtejä hajanaisesti ja melkein tuhlaillen”. Hänestä ohjaaja Lambertin musiikkivideotausta näkyy siinä, että tarinassa edetään kiivastahtisesti ilman perinteisiä suvanto- ja huippukohtia kohti varsin arvattavissa olevaa loppuratkaisua. Video-oppaassa vuodelta 1994 Bello Romano kutsuu elokuvaa visuaalisesti hallituksi mutta epätasaiseksi gore-kauhisteluksi ja antaa sille kolme tähteä viidestä, mikä vastaa sanallista arviota ”hyvä”.
Kalle Ruusunen
Yhdysvalloissa Ruususella oli rooli Bing Jungin elokuvassa Peilileikki (Mirror Game) 1967, jonka aiheena on amerikkalainen kuoro Amerikan laulajat. Hän on mukana myös siirtolaisuutta käsittelevässä dokumentissa Sydämeni laulu (1948) ja esiintyy yhdessä jaksossa pitkäaikaista televisiosarjaa Suspense
Musikinstrumenten-Museum
thumb|245px|Museon sisätiloja. Musikinstrumenten-Museum on Berliinin Kulturforumilla toimiva museo, joka esittelee historiallisia soittimia.
Museon perusti Preussin valtio vuonna 1888, ja se toimi pitkään Berliinin rakennusakatemian tiloissa. Kulturforumilla Berliinin filharmonian vieressä sijaitseva nykyinen museorakennus on avattu vuonna 1984. Rakennuksen suunnitteli arkkitehti Edgar Wisniewski edesmenneen Hans Scharounin laatimien luonnosten pohjalta. Museossa myös harjoitetaan aktiivisesti musiikin ja soitinten tutkimusta sekä järjestetään musiikkiesityksiä ja konsertteja.
Musikinstrumenten-Museumin kokoelmat käsitävät 3 500 esinettä. Näyttelyssä on esillä 800 soitinta 1500-luvulta nykypäivään. Joukossa on muun muassa Fredrik Suuren soittamia poikkihuiluja, aito Stradivarius-viulu vuodelta 1703, kuningatar Sofia Charlottalle lahjoitettu kokoontaitettava cembalo, säveltäjä Carl Maria von Weberille kuulunut fortepiano sekä nimellä The Mighty Wurlitzer tunnetut Euroopan suurimmat teatteriurut.
Pystynävertäjä
Pystynävertäjä (Tomicus piniperda) on noin neljän millimetrin mittainen kaarnakuoriainen, joka on yksi vahingollisimpia männyn hyönteistuholaisia. Lisääntymiskykyiset pystynävertäjät parveilevat keväällä, kun lämpötila on vähintään 12 °C, Etelä-Suomessa huhtikuun lopussa ja Pohjois-Suomessa 2–4 viikkoa myöhemmin. Parveilu kestää kaksi viikkoa.
Ulkonäkö ja elintavat
Aikuinen pystynävertäjä on musta tai punaruskea 3–5 millimetriä pitkä. Takapään pisterivien välissä ei ole nystyröitä.
Pystynävertäjät talvehtivat mäntyjen tyvikaarnassa ja karikkeessa. Ne vetäytyvät talvilepoon lokakuun tienoilla lämpötilan laskiessa pakkasen puolelle. Keväällä aikuiset joko aloittavat lisääntymisparveilun tai lentävät suoraan mäntyjen latvuksiin (nuoret vielä lisääntymiskyvyttömät aikuiset). Pystynävertäjää ja vaakanävertäjää (Tomicus minor) kutsutaan myös yhteisnimellä ytimennävertäjät. Ne kuuluvat samaan kaarnakuoriaisten sukuun (Tomicus sp.).
Lisääntyminen
Pystynävertäjä lisääntyy kuorellisessa mäntypuutavarassa, kuten männyn tukkipinoissa, kannoissa, tuulenkaadoissa ja kuolevissa pystypuissa. Aikuiset porautuvat männyn kaarnan läpi munimaan tuoreeseen puutavaraan. Ne valitsevat siis yleensä jo ennestään heikentyneen puun, jonka nila on kuitenkin vielä tuoretta. Aikuiset pystynävertäjät kaivertavat kuoren alle pituussuuntaisen 6–14-senttisen emokäytävän ja munivat käytävän molemmille puolille. Kaivamistyöstä jää merkiksi ruskeaa purua kuoren alle ja emokäytävä pihkoittuu. Valkeat jalattomat toukat kehittyvät kuoren alla ja ne syövät kuoren alustan kokonaan puruksi. Muninta, toukkavaihe ja kotelovaihe kestävät yhteensä kaksi kuukautta.
Tuhot
Uudet aikuiset poistuvat kuoren alta keski- ja loppukesällä ja lentävät lähellä olevien mäntyjen latvuksiin. Ne kaivertavat yleensä ensimmäisen tai toisen vuoden kasvaimia ontoiksi, jolloin latvukset katkeavat tuulen tai lumen voimasta. Pystynävertäjän tuhot kohdistuvat männyn fysiologisesti tärkeään osaan eli latvuston ylimpään kolmannekseen, missä yhteyttäminen on tehokkainta. Menetetyn neulasbiomassan ja yhteyttämistehokkuuden laskun takia puun paksuuskasvu hidastuu. Latva voi myös kuivua, kun nestevirtaukset vähenevät hidastuneen haihdunnan takia. Jos perättäisiä kasvainsyöntivuosia on useita, männyn latvusto harsuuntuu ja siitä kehittyy piikkimäinen. Puu voi kuolla pystyyn, jos aikuisten ja toukkien syömäkuviot puun nilakerroksessa ulottuvat rungon ympäri, jolloin nestevirtaukset pysähtyvät. Pystynävertäjät ovat yleisimpiä tuholaishyönteisiä, jotka seuralaistuholaisina voivat tappaa jo ennestään heikentyneitä mäntyjä. Pystynävertäjä kuljettaa mukanaan puutavaraan myös sinistäjäsieniä.
Torjunta
Kuorellinen mäntypuutavara tulisi poistaa metsästä ennen pystynävertäjän parveiluaikaa. Myös myrskytuhoissa kaatuneet merkittävät määrät kaatuneita männynrunkoja tulee kerätä pois viimeistään seuraavana kesänä ennen puutavaran pois kuljettamiselle säädetyn määräajan päättymistä. Talvikaudella 1.9.–31.5. välisenä aikana hakattu kuorellinen mäntypuutavara tulee kuljettaa pois hakkuualueelta tai välivarastosta Etelä-Suomessa viimeistään kesäkuun loppuun mennessä (1.7.) ja Pohjois-Suomessa heinäkuun puolessa välissä (15.7.)
Enintään sadan motin mäntytukit on sijoitettava vähintään 200 metrin päähän siemenpuu- tai suojuspuumetsiköstä tai nuoresta kasvatusmetsästä ja sadan metrin päähän muusta metsiköstä. Yli sadan motin varastot vastaavasti 400 metrin ja 200 metrin päähän.
Ennen parveilua puutavara voidaan myös suojata metsässä joko peittämällä tukkipinot kokonaan, kuorimalla tukit, ruiskuttamalla ne torjunta-aineilla, varastoimalla veteen tai sadettamalla (vähintään kahdeksan viikkoa). Pystynävertäjän viholliset isomuurahaiskuoriainen (Thanasimus formicarius) ja sarvijaakko (Acanthocinus aedilis) vähentävät sen kantaa. Muita pystynävertäjän luonnollisia vihollisia ovat: pitkähukka (Corticeus longulus), soikokonnakas (Epuraea marseuli), Epuraea unicolor, litteämäihiäinen (Glischrochilus quadripunctatus), tasalaakatylppö (Platysoma lineare), havuarpitylppö (Plegaderus vulneratus), lattakaarniainen (Rhizophagus depressus), vähäkaarniainen (Rhizophagus fenestralis syn. Rhizophagus parvulus) ja muurahaiskuoriaisiin (Thanasimus) kuuluvat Thanasimus dubius.
Eduard Künneke
Eduard Künneke (27. tammikuuta 1885 Emmerich – 27. lokakuuta 1953 Berliini) oli saksalainen säveltäjä, jonka tuotanto koostuu suurimmilta osin oopperoista ja opereteista. Hän opiskeli Berliinissä Max Bruchin johdolla. Künneken tytär oli näyttelijä ja laulaja Evelyn Künneke. Künneken sävellyksistä meillä nykyisin tunnetuin lienee George de Godzinskyn tangoksi sovittama ja Olavi Virran levyttämä (sekä salanimellä sanoittama) ”Victoria Regia”, joka on alun perin neliosaisen Kukkaisihme- eli Das Blumenwunder -orkesterisarjan 2. osa.
Tähtilaiva
Termi esiintyy enimmäkseen tieteisfiktiossa, sillä ihmiskunta ei vielä ole rakentanut tähtilaivoja, ellei Voyager- ja Pioneer-sarjan luotaimia lasketa sellaisiksi. Kyseisten luotainten matka tähtiin kestää miljoonia vuosia, eivätkä ne saavu perille toimintakuntoisina.
Laban Rotich
Laban Rotich (s. 20. tammikuuta 1969, Mosoriot, Kenia) on kenialainen nandi-heimoon kuuluva entinen keskimatkojen juoksija.
Rotich sijoittui Atlantan olympialaisissa 1996 neljänneksi 1 500 metrin juoksussa ajalla 3.37,39. Kauden lopussa hän juoksi saman matkan kolmanneksi GP-finaalissa. Seuraavana vuonna hän oli yhdestoista Ateenan MM-kisoissa, minkä jälkeen sijoittui GP-finaalissa mailin juoksussa viidenneksi ajalla 4,05.48. Vuonna 1998 Rotich voitti 1 500 metrillä kultaa Kansainyhteisön kisoissa sekä Afrikan-mestaruuskisoissa. Kauden lopussa hän oli toinen GP-finaalissa ajalla 3.33,04 ja ensimmäinen yleisurheilun maailmancupissa.
Rotich voitti Maebashin sisäratojen MM-kisoissa 1999 MM-hopeaa 1 500 metrillä. Saman vuoden Sevillan ulkoratojen MM-kisoissa hän oli kuudes ja GP-finaalissa kolmas. Vuoden 2000 GP-finaalissa hän sijoittui seitsemänneksi. Rotich juoksi Lissabonin sisäratojen MM-kisoissa 2001 neljänneksi, mutta karsiutui samana vuonna Edmontonin ulkoratojen MM-kisoissa. Seuraavana vuonna hän voitti hopeaa Afrikan-mestaruuskisoissa ja sijoittui GP-finaalissa viidenneksi. IAAF:n yleisurheilufinaalissa 2003 hän juoksi viidenneksi. Rotich voitti seuraavana vuonna Budapestin sisäratojen MM-kisoissa MM-pronssia. Myöhemmin samana vuonna hän sijoittui IAAF:n yleisurheilufinaalissa kolmanneksi ja vuonna 2005 IAAF:n yleisurheilufinaalissa yhdeksänneksi.
Gavin Bryars
thumb|right|Gavin Bryars soittamassa [[kontrabassoa.]]
Gavin Bryars (s. 16. tammikuuta 1943 Goole, Yorkshire, Englanti) on brittiläinen säveltäjä. Hän toimi alun perin jazzmuusikkona ja esiintyi basistina Derek Baileyn ja Tony Oxleyn kanssa. Jazzin vaikutus näkyy hänen improvisaation käytössään. 1960-luvun lopussa hän alkoi opiskella ja työskennellä innovatiivisten säveltäjien, kuten John Cagen ja Cornelius Cardewin johdolla. Vuonna 1969 Bryars alkoi opettaa Portsmouth College of Artissa, jossa hän oli mukana perustamassa Portsmouthin sinfoniaorkesteria. Hänen ensimmäinen merkittävä sävellyksensä (The Sinking of the Titanic) on tältä ajalta. Hänen myöhempiä teoksiaan ovat muiden muassa Jesus’ Blood Never Failed Me Yet, madrigaalit, Glorious Hill (1988) sekä oopperat Medea (1984), Doctor Ox's Experiment (1998) ja G. Teoksessa Writing on Water Bryars teki yhteistyötä koreografi Carolyn Carlsonin kanssa.
Bryarsin musiikkia kuultiin Suomessa jo vuonna 1969, jolloin Amos Andersonin taidemuseossa esitettiin hänen puolituntinen nauhateoksensa A Must For All Sibelians. Vuonna 1981 Bryars perusti Gavin Bryars Ensemblen. Se vieraili Helsingin juhlaviikoilla vuonna 1995 esittämässä teoksensa The Sinking of the Titanic ja Jesus’ Blood Never Failed Me Yet. Vuonna 2015 Bryars vieraili Taideyliopistossa johtamassa Nyky Ensemblea Liisa Pentin tanssiteoksessa, jonka musiikkina käytettiin teosta The Sinking of the Titanic.
Taitoluistelu talviolympialaisissa 1994
XVII talviolympialaisissa Lillehammerissa vuonna 1994 järjestettiin taitoluistelussa neljä kilpailua.
Miesten yksinluistelu
<br style="clear:both;" />
Naisten yksinluistelu
<br style="clear:both;" />
Pariluistelu
<br style="clear:both;" />
Jäätanssi
<br style="clear:both;" />
Feel the Noize – Greatest Hits
Feel The Noize - Greatest Hits on Sladen kokoelmalevy yhtyeen singlehiteistä vuosilta 1971-1991. Se nousi top-20:een Ison-Britannian albumilistalla.
Kappaleet
Kaikki kappaleet Holder/Lea, ellei toisin mainita.
Mario’s Time Machine
Mario’s Time Machine on The Software Toolworksin kehittämä vuonna julkaistu oppimispeli. Peli julkaistiin alun perin MS-DOS:lle, mutta se julkaistiin myöhemmin myös Nintendo Entertainment Systemille ja sekä Super Nintendo Entertainment Systemille.
Vastaanotto
Pelillä on GameRankingsissa 60.25 % keskiarvo.
Caroline Wozniacki
Wozniacki on voittanut urallaan 30 WTA-tason turnausta kaksinpelissä ja kaksi turnausta nelinpelissä. Hänen merkittävin saavutuksensa on Australian avointen kaksinpelin mestaruus vuonna 2018. Aiemmin hän oli päässyt Grand Slam -turnauksen loppuotteluun 2009 ja 2014 Yhdysvaltain avoimissa.
Wozniacki on International Tennis Federationin maailmanmestari vuodelta 2010.
Uran alkutaival (−2007)
Junioriurallaan Wozniacki voitti muutamia junioriturnauksia, muun muassa Orange Bowlin vuonna 2005 ja Wimbledonin tyttöjen turnauksen vuonna 2006.
Hän teki ammattilaisdebyyttinsä vuonna 2005 päästyään villillä kortilla Cincinnatin turnaukseen kahdeksan päivää 15-vuotissyntymäpäivänsä jälkeen. Hän kuitenkin hävisi ensimmäisellä kierroksella Patty Schnyderille. WTA-kiertueella Wozniacki ylsi kaksinpelissä ensimmäisen kerran välieriin Tokiossa lokakuussa 2007. Tuolloin hän hävisi Venus Williamsille eräluvuin 3–6, 5–7. Nelinpelissä hän selviytyi Viktoryja Azarenkan parina loppuotteluun Memphisissä vuonna 2006.
Ensimmäisen voittonsa aikuisten tasolla Wozniacki otti 29. lokakuuta 2006 voittamalla ITF-turnauksen Istanbulissa finaalivastustajanaan Tatjana Malek.
Nousu maailman huipulle (2008–2009)
Wozniacki Yhdysvaltain avoimissa 2008|thumb|right|250px Ensimmäiset WTA-kiertueen turnausvoittonsa Wozniacki saavutti elokuussa 2008. Tukholman turnauksen välierissä hän voitti turnauksen ykköseksi sijoitetun Agnieszka Radwańskan eräluvuin 6–4, 6–1 ja loppuottelussa Vera Duševinan lukemin 6–0, 6–2. Pekingin olympialaisten kaksinpelissä Wozniacki voitti kaksi ensimmäistä otteluaan, mutta hävisi neljännesvälierissä sittemmin kultamitalin voittaneelle Jelena Dementjevalle luvuin 6–7(3), 2–6. Olympialaisten jälkeen hän voitti New Havenin turnauksen loppuottelussa Anna Tšakvetadzen lukemin 3–6, 6–4, 6–1. Uransa kolmannen WTA-turnausvoiton hän saavutti lokakuussa 2008 Tokiossa voittamalla loppuottelussa Kaia Kanepin eräluvuin 6–2, 3–6, 6–1.
Helmikuussa 2009 Wozniacki selviytyi Memphisin turnauksen loppuotteluun, mutta hävisi Viktoryja Azarenkalle lukemin 1–6, 3–6. Huhtikuussa hän saavutti Ponte Vedra Beachillä uransa neljännen WTA-turnausvoiton kukistamalla loppuottelussa Aleksandra Wozniakin luvuin 6–1, 6–2. Viikkoa myöhemmin Charlestonin turnauksessa hän voitti välierissä Jelena Dementjevan luvuin 6–4, 5–7, 7–5, mutta hävisi loppuottelussa 19-vuotiaalle Sabine Lisickille lukemin 2–6, 4–6. Toukokuussa hän hävisi Madridin turnauksen loppuottelussa Dinara Safinalle lukemin 2–6, 4–6. Kesäkuussa hän voitti Eastbournen turnauksen loppuottelussa Virginie Razzanon luvuin 7–6(5), 7–5. Heinäkuussa hän selviytyi Båstadin turnauksessa loppuotteluun ja elokuussa hän otti uransa kuudennen turnausvoiton kukistamalla New Havenin loppuottelussa Jelena Vesninan lukemin 6–2, 6–4.
Vuonna 2009 Wozniacki hävisi sekä Australian että Ranskan avoimissa kolmannella kierroksella. Wimbledonissa hän selviytyi neljännelle kierrokselle, mutta hävisi sijoittamattomalle Sabine Lisickille lukemin 4–6, 4–6. Yhdysvaltain avoimissa 2009 Wozniacki selviytyi ensi kertaa Grand Slam -turnauksen loppuotteluun. Turnauksessa hän voitti Galina Voskobojevan luvuin 6–4, 6–0, Petra Martićin 6–1, 6–0, 24:nneksi sijoitetun Sorana Cîrstean 6–3, 6–2, kuudenneksi sijoitetun Svetlana Kuznetsovan 2–6, 7–6(5), 7–6(3), puolivälierissä sijoittamattoman Melanie Oudinin 6–2, 6–2 sekä välierissä sijoittamattoman Yanina Wickmayerin 6–3, 6–3. Loppuottelussa hän kohtasi kahden vuoden kilpailutaukonsa jälkeen vasta kolmatta turnaustaan pelanneen Kim Clijstersin. Belgialainen oli vahvempi suoraan kahdessa erässä luvuin 5–7, 3–6.
Kauden 2009 päättyessä Wozniackin sijoitus WTA-rankingissa oli neljäs.
Maailmanlistan ykköseksi (2010)
thumb|250px|right|Wozniacki [[Yhdysvaltain avoin tennisturnaus 2010|Yhdysvaltain avoimissa 2010.]] Vuoden 2010 Australian avoimissa Wozniacki kärsi tappion neljännellä kierroksella, mutta nousi siitä huolimatta maailmanlistalla kolmanneksi. Maaliskuussa 2010 hän pääsi Indian Wellsin turnauksessa loppuotteluun (tappio Jelena Jankovićille) ja nousi WTA-rankingissa toiselle sijalle.
Ranskan avoimessa turnauksessa Wozniacki selviytyi puolivälieriin, jossa hän hävisi italialaiselle Francesca Schiavonelle. Kauden ensimmäisen turnausvoittonsa Wozniacki sai Ponte Vedra Beachin turnauksessa huhtikuussa voittamalla finaalissa Volha Havartsovan.
Ykkössijoitettuna Yhdysvaltain avoimiin lähtenyt Wozniacki voitti kolmannella kierroksella Chan Yung-janin luvuin 6–1, 6–0. Neljännellä kierroksella hän otti voiton Marija Šarapovasta 6–3, 6–4. Puolivälierässä hän voitti sijoittamattoman Dominika Cibulkován luvuin 6–2, 7–5. Välierässä hän hävisi Vera Zvonarjovalle suoraan kahdessa erässä.
Lokakuussa Wozniacki voitti Toray Pan Pacific Openin finaalissa Jelena Dementjevan luvuin 1–6, 6–2, 6–3. Turnauksen voittaminen tarkoitti sitä, että hän nousee maailmanlistan ykköseksi, mikäli etenee puolivälieriin seuraavassa turnauksessa. Seuraavassa turnauksessaan, China Openissa Wozniacki pääsi finaliin asti, jossa hän voitti Vera Zvonarjovan. Samalla hän nousi naisten maailmanlistan ykkössijalle.
28. lokakuuta varmistui, että Wozniacki pysyy kauden päättyessä maailman ykköspelaajana, sillä hän selvisi Dohassa pelatussa WTA Tour Championships -turnauksessa välieriin. Vuonna 2011 Wozniackin tavoite on voittaa ensimmäistä kertaa Grand Slam -turnaus. Välierässä hän voitti Vera Zvonarjovan, mutta hävisi finaalissa Kim Clijstersille luvuin 6–3, 5–7, 6–3. Kauden päätteeksi hänet valittiin ITF:n maailmanmestariksi.
WTA-turnausvoittoja (2011)
Wozniacki vuoden 2011 Australian avoimissa|thumb|220px|right Vuonna 2011 maailmanlistan ykkönen Wozniacki pääsi välieriin Australian avoimissa voitettuaan puolivälierässä Francesca Schiavonen. Välierässä hän hävisi Kiinan Li Nalle, eikä näin pystynyt vieläkään voittamaan ensimmäistä Grand Slamiaan. Helmikuussa 2011 Wozniacki menetti maailmanlistan ykkössijan, koska Kim Clijsters ohitti hänet maailmanlistalla. Seuraavalla viikolla Wozniacki kuitenkin varmisti nousun uudelleen maailmanlistan ykköseksi, kun hän pääsi Dubain WTA-turnauksessa välieriin. Wozniacki vei lopulta koko turnauksen voiton, kun finaalissa hän voitti Svetlana Kuznetsovan luvuin 6–1, 6–3. Seuraavalla viikolla Qatarissa pelatussa turnauksessa Wozniacki selviytyi jälleen finaaliin, mutta hävisi sen Vera Zvonarjovalle luvuin 4–6, 4–6. Maaliskuussa Wozniacki pääsi viime vuoden tapaan Indian Wellsissä loppuotteluun. Tällä kertaa hän voitti turnauksen päihittämällä finaalissa Marion Bartolin.
Wimbledonissa ykköseksi sijoitettu Wozniacki hävisi neljännellä kierroksella Dominika Cibulkoválle luvuin 1–6, 7–6(5), 7–5. Elokuussa Wozniacki putosi jatkosta jo toisella kierroksella Toronton WTA-turnauksessa, kun hän hävisi ensimmäisessä ottelussaan Roberta Vincille luvuin 4–6, 5–7. Seuraavalla viikolla Wozniacki koki tappion jälleen ensimmäisessä ottelussaan, kun hän hävisi Cincinnati Mastersin toisella kierroksella Christina McHalelle luvuin 4–6, 5–7. Elokuun lopulla Wozniacki voitti New Haven Open at Yale -turnauksen jo neljännen kerran peräkkäin. Loppuottelussa hän voitti Petra Cetkovskán.
Yhdysvaltain avoimissa Wozniacki hävisi välierissä Serena Williamsille suoraan kahdessa erässä. Yhdysvaltain avointen jälkeen Wozniacki puolusti edellisvuotista mestaruuttaan Tokion WTA-turnauksessa, jossa hän hävisi kuitenkin kolmannella kierroksella Kaia Kanepille luvuin 5–7, 6–1, 4–6. Joulukuussa Wozniacki palkkasi valmentajakseen espanjalaisen Ricardo Sánchezin.
Potkut valmentajalle ja heikko menestys Grand Slameissa (2012)
Wozniacki hävisi Australian avointen puolivälierissä Kim Clijstersille. Hän putosi maailmanlistan ykkössijalta neljänneksi ja erotti viime vuoden joulukuussa palkatun valmentajansa, Ricardo Sánchezin. Maaliskuussa pelatussa Miamin turnauksessa Wozniacki eteni välieriin voitettuaan Serena Williamsin. Välierissä hän hävisi Marija Šarapovalle kolmessa erässä. Seuraavassa turnauksessaan, Kööpenhaminassa, Wozniacki hävisi loppuottelussa Angelique Kerberille. Wozniacki voitti turnauksen kahtena edellisenä vuotena. Ranskan avoimissa Wozniacki hävisi kolmannella kierroksella Kaia Kanepille. Wimbledonissa Wozniacki hävisi puolestaan jo ensimmäisellä kierroksella Tamira Paszekille. Entinen tennispelaaja Chris Evert totesi ottelun olleen kaikkien aikojen laadukkain ensimmäisen kierroksen ottelu Wimbledonissa, jonka hän on nähnyt. Ottelu kesti yli kolme tuntia, ja siinä pelattiin täydet kolme erää. Lontoon olympialaisissa Wozniacki eteni puolivälieriin, jossa hän hävisi Serena Williamsille.
Yhdysvaltain avoimissa Wozniackin huono Grand Slam -kausi jatkui, kun hän hävisi jo ensimmäisellä kierroksella maailmanlistan sijalla 96 olleelle Irina-Camelia Begulle. Wozniacki saavutti kauden ensimmäisen turnausvoittonsa syyskuussa Korea Openissa, jossa hän voitti loppuottelussa Kaia Kanepin luvuin 6–1, 6–0. Lokakuussa hän voitti Moskovassa pelatun WTA-turnauksen loppuottelussa Samantha Stosurin. Hän eteni loppuotteluun myös WTA Tournament of Champions -turnauksessa Sofiassa, missä hävisi loppuottelussa Nadja Petrovalle.
2018
Kauden avanneessa Aucklandin turnauksessa Wozniacki eteni loppuotteluun, jossa hävisi Julia Görgesille. Australian avoimissa Wozniacki saavutti uransa ensimmäisen Grand Slam -turnausvoiton voitettuaan loppuottelussa toisen ensimmäistä Grand Slam -mestaruuttaan hakeneen Simona Halepin. Voiton myötä Wozniacki nousee uudelleen maailmanlistan ykköseksi kuuden vuoden tauon jälkeen.
Wozniacki on kertonut saaneensa diagnoosin nivelreuman sairastamisesta.
Yksityiselämä
Caroline Wozniackin vanhemmat ovat isä Piotr Woźniacki ja äiti Anna Woźniacka. Piotr on entinen puolalainen ammattilaisjalkapalloilija, joka on toiminut Carolinen valmentajana. Anna pelasi lentopalloa Puolan maajoukkueessa. Perhe muutti Tanskaan Piotrin siirtyessä pelaamaan odenselaiseen Boldklubben 1909 -joukkueeseen edustettuaan urallaan sitä ennen muun muassa puolalaista Zagłębie Lubinia ja saksalaista Waldhof Mannheimia.
Telefonplan
thumb|Ericssonin rakennus Telefonplanilla. thumb|[[Lars Magnus Ericsson|L. M. Ericssonin patsas Telefonplanilla.]]
Krasis
Krasis (, ”sekoittuminen”) tarkoittaa kielitieteessä kahden sanan rajakohdassa tapahtuvaa vokaalien tai diftongien yhteensulautumista hiatuksen välttämiseksi. Krasis on tyypillinen esimerkiksi muinaiskreikassa.
Telefonplan
Telefonplan on aukio ja metroasema Midsommarkransenin kaupunginosassa Tukholmassa, Ruotsissa. Sen koko on noin 50 × 60 metriä. Aukiolla sijaitsee ruotsalaisen teollisuusmies Lars Magnus Ericssonin patsas. Tukholman metron Tunnelbanan punaisen linjan asema Telefonplan avattiin 5. huhtikuuta 1964. Viereisessä bussiterminaalissa on Bo Samuelssonin keraaminen taideteos vuodelta 1997, jossa on nimi Telefonplan kirjoitettuna morseaakkosin. Aukion laidalla on myös taideoppilaitos Konstfack.
Krasis
Muinaiskreikka
Muinaiskreikassa yhteensulautuneen sanan aksentiksi tulee jälkimmäisen sanan aksentti. Tapahtuneen krasiksen merkkinä sanassa on spiritus leniksen näköinen koronis.
Esimerkkejä:
Ranska
Esimerkkejä:
Aortta
thumb|250px|Aortta nousee sydämen vasemmasta kammiosta|alt= Aortta on ison verenkierron suurin valtimo, joka lähtee sydämen vasemmasta kammiosta ja vie happipitoista verta kaikkialle kehoon. Aortan tyvessä on aorttaläppä, joka sallii veren virtauksen vasemmasta kammiosta aorttaan, mutta estää takaisinvirtauksen. Aorttaläppä on puolikuuläppä, jolla on taskumainen rakenne, ja veren virratessa aorttaan läppä painautuu aortan seinämää vasten.
Rakenne
Aortan sekä muiden suurten valtimoiden rakenne koostuu sidekudoksisesta ulkokerroksesta, lihaskerroksesta ja sisäkerroksesta, jonka pinnassa on endoteelivaippa. Lihaskerros muodostuu sileistä lihaksista, ja sen paksuus valtimoissa on suurempi kuin laskimoissa. Lihaskerroksen ansiosta elimistö voi säädellä eri elimistön osissa kiertävän veren määrää. Sekä hormonit että autonominen hermosto osallistuvat lihaskerroksen supistumistilan säätelyyn.
Anatomia
pienoiskuva|upright=0.85|Aortan haarat
Aortan osat ja niistä lähtevät haarat
Sairauksia
Aortan sairauksia ovat esimerkiksi aorttaläpän ahtauma ja sen vuoto sekä aortan laajentuma.
Oireet
Tavallinen aortan laajentuma ei yleensä aiheuta oireita. Laajentuman suurentuessa se voi joskus aiheuttaa selkään säteilevää kipua. Suuri laajentuma saattaa puhjeta, mikä johtaa yleensä kuolemaan.
Suonen sisäkalvon repeämässä tuntuu äkillinen voimakas ja repivä kipu, yleensä rinnan ja selän alueella. Jos tällaista kipua tuntuu, on syytä hakeutua välittömästi hoitoon.
Lakin kieli (dagestanilainen)
Lakin kieli (lakiksi лакку маз, lakku maz) on lakien puhuma dagestanilainen kieli. Sillä on virallinen asema Dagestanin tasavallassa Venäjällä.
Levinneisyys ja puhujamäärä
Vuoden 1989 väestönlaskennan mukaan lakin puhujia oli Venäjällä 104 300 henkeä, joista 92 500 asui Dagestanissa. Vuoden 2002 väestönlaskennan mukaan lakia puhui 153 400 henkeä, joista 142 500 Dagestanissa. (lukuihin sisältyvät myös lakia toisena tai vieraana kielenä puhuvat).
Vuonna 1989 Venäjän lakeista 95,1 % puhui lakia äidinkielenään ja 0,4 % toisena kielenä. Vuonna 2002 lakia osasi 98,7 % Dagestanin lakeista.
Kansallisuudeltaan lakeista 93,8 % osaa venäjää (81,6 % vuonna 1989). Osa lakeista puhuu myös kumykkia ja muita Dagestanin kieliä.
Zimbabwen vaakuna
thumb|230px|Zimbabwen vaakuna Zimbabwen vaakuna on Zimbabwen valtion tunnus, joka on ollut käytössä 21. syyskuuta 1981 lähtien, vuosi ja viisi kuukautta Zimbabwen lipun käyttöönoton jälkeen. Vaakunan sivuilla on kudut, jotka nojaavat kilpeen. Kudut symboloivat Zimbabwen etnisiä ryhmiä. Kilven alapuolella on vehnää, puuvillaa ja maissintähkiä. Vaakunan alaosassa lukee teksti Unity, Freedom, Work (Yksimielisyys, Vapaus, Työ). Vaakunan yläpuolella oleva kultainen lintu on myös Zimbabwen lipussa.
Lakin kieli (dagestanilainen)
Levinneisyys ja puhujamäärä
Vuoden 2010 väestönlaskennan mukaan Venäjällä on 145 900 lakin puhujaa.
Historia ja murteet
Lak kuuluu dagestanilaiseen kieliryhmään, jossa sillä on eniten yhteistä dargin kanssa. Rakenteeltaan se poikkeaa huomattavasti dagestanilaisesta kantakielestä ja toimii ikään kuin pohjoisten ja eteläisten kielten välittäjänä. Sanastoon ovat vaikuttaneet iranilaiset ja turkkilaiset kielet, arabia ja venäjä. Kieli jakautuu 7 murteeseen, joiden välillä on lähinnä äänteellisiä eroja.
Kirjakieli
Lakia kirjoitettiin arabialaisella kirjaimistolla 1300–1400-luvuilta lähtien. Tärkeimmät kielenmuistomerkit ovat ilmeisesti 1400-luvulla tehty arabialaisen Al-Busirin runoelman sanasanainen käännös, 1700-luvun alun historiallinen kronikka ja vuonna 1734 arabiasta käännetty lääkekirja. Kirjallisuutta alettiin painaa 1900-luvun alussa ja 1910-luvulla ilmestyivät ensimmäiset lakinkieliset sanomalehdet.
Arabialaista kirjaimistoa käytettiin vuoteen 1928 saakka, jolloin siirryttiin latinalaiseen aakkostoon. Vuonna 1938 otettiin käyttöön kyrillinen kirjaimisto, jossa venäjästä poikkeavia äänteitä merkitään Dagestanin muiden kielten tapaan erilaisten kirjainyhdistelmien ja merkin Ӏ avulla. Kirjakielen normit perustuvat Kumuhin murteeseen.
Lakia käytetään opetuskielenä koulujen alaluokilla ja ylemmillä luokilla sitä opiskellaan aineena. Kielellä julkaistaan oppikirjoja, kauno- ja lastenkirjallisuutta. Mahatškalassa ilmestyy sanomalehti Ilči ja maaseudulla kolme paikallislehteä. Lisäksi julkaistaan naistenlehteä Zunttal hami, kirjallisuuslehteä C’ubarz, lastenlehteä C’aba lačin ja islamilaista lehteä Assalam. Kieltä käytetään myös radiossa ja televisiossa. Mahatškalassa toimii lakinkielinen ammattiteatteri.
Nykytilanne
Lakin asema kieliyhteisön keskinäisen kanssakäymisen välineenä on vahva ja kirjakielen käyttöala melko laaja. Kieltä pidetään varsin elinvoimaisena eikä se toistaiseksi ole uhanalainen.
Westfield Stratford City
Westfield Stratford City on Westfield Groupin omistama kauppakeskus Itä-Lontoossa Yhdistyneessä kuningaskunnassa. Se on osa Stratfordin alueen suurta kehitysprojektia, jonka osana on myös vuoden 2012 kesäolympialaisten pääasiallisen kisa-alueen rakentaminen. Kauppakeskuksen kerrospinta-ala on noin 175 000 m² ja keskuksessa on yhteensä yli 300 liikettä.
Makrofilia
Makrofilia ei ole täysin mikrofilian vastakohta, mutta niitä voidaan kutsua silti vastakohdiksi.
Westfield Stratford City
Westfield Stratford Cityyn on erinomaiset joukkoliikenneyhteydet. Sen vieressä on kaksi erillistä rautatie- ja metroasemaa: Stratford ja Stratford International. Stratfordin asema on junaliikenteen, Lontoon metron, Docklands Light Railwayn ja London Overgroundin vilkas vaihtoasema. Stratford International puolestaan on Docklands Light Railwayn sekä High Speed 1 -radan junaliikenteen käytössä. Kauppakeskuksessa on myös 5000 pysäköintipaikkaa.
Aiheesta muualla
51.54417°N, -0.00806°W
BET Awards
BET Awards on vuosittain järjestettävä palkintogaala, jossa palkitaan afroamerikkalaisten ja muiden vähemmistöjen musiikki-, näyttely-, urheilu- ja viihdealaa. Palkinnot jakaa yhdysvaltalainen Black Entertainment Television -kanava, joka esittää tilaisuuden suorana televisiolähetyksenä.
Stefano Landi
thumb|Stefano Landi Stefano Landi (kastettu 26. helmikuuta 1587, Rooma – 28. lokakuuta 1639, Rooma) oli italialainen säveltäjä, laulaja, urkuri ja musiikinopettaja. Hän eli lähes koko elämänsä Roomassa.
Landi syntyi Roomassa ja opiskeli mahdollisesti Asprilio Pacellin johdolla. Vuonna 1618 hän julkaisi kirjan viisiäänisiä madrigaaleja Venetsiassa. Hän kuoli Roomassa vuonna 1639.
Landi sävelsi muun muassa madrigaaleja, messuja, aarioita sekä oopperan Sant'Alessio (Rooma 18.2.1632).
Psalmus
thumb|right|Näyte Psalmuksen kuoro­satsista. Merkintä a tarkoittaa teoksen ydin­aihetta, joka juontuu Cajanuksen runon virsi­sävelmästä. Psalmus on Uuno Klamin säveltämä, vuonna 1936 valmistunut oratorio kahdelle laulusolistille, kuorolle ja orkesterille. Sen teksti perustuu Juhana Cajanuksen runoon Yxi Hengellinen weisu vuodelta 1681.
Teoksen synty
Klami alkoi säveltää Psalmusta ilmeisesti 1932, intensiivisimmän sävellysjakson sijoittuessa vuosiin 1934–1936. Koska teos valmistui vasta vuoden 1936 lopulla ja kantaesityksen ajankohta, 19. maaliskuuta 1937, oli jo lyöty lukkoon, tuli Väinö Pesolan johtamalle Kilven Kuorolle kova kiire oppia senaikaisen mittapuun mukaan erittäin vaativat stemmansa. Oppimista vaikeutti myös pianopartituurin puuttuminen. Kolmasosa kuorolaisista luopuikin osallistumisesta ennen kantaesitystä.
Kantaesitys, jossa esiintyivät Kilven Kuoron lisäksi Helsingin kaupunginorkesteri, sopraanosolistina Irja Aholainen ja baritonisolistina Oiva Soini, oli vain osittainen menestys. Yleisö ja kriitikot olivat ymmällään, ja oikeastaan vain säveltäjäkollega Aarre Merikanto tajusi Psalmuksen merkityksen.
Emättimen syöpä
Emättimen syöpä on harvinainen naisten syöpä. Sairastumisriskiä siihen kasvattavat yli 60 vuoden ikä ja papilloomavirus. Alle kolme prosenttia kaikista gynekologisista syövistä on emättimen syöpiä. Suomessa emättimen syöpiä todetaan vuosittain 10–20. Mahdollisia emättimen syövän oireita ovat epätavallinen verenvuoto, patti emättimessä, lantiokipu ja kipu virtsatessa.
Useimmat emätinsyövät ovat levyepiteelikarsinoomia. Joskus havaittu pahanlaatuinen kasvain voi olla muun syövän etäpesäke.
Noin 65–70 % sairastuneista on elossa viisi vuotta emättimen syövän toteamisen jälkeen, jos se ei ole levinnyt. Leviäminen esimerkiksi virtsarakkoon tekee ennusteesta paljon huonomman. Britanniassa 58 % kaikista emättimen syöpään sairastuneista elää toteamisen jälkeen viisi vuotta tai enemmän.
Lombardia
Lombardia (italiaksi ja lombardiksi Lombardia) on Pohjois-Italiassa sijaitseva hallinnollinen alue. Lombardiassa on 10 miljoonaa asukasta, ja se on Italian väekkäin alue. Alueen keskuspaikka on Milano. Hallinnollisesti Lombardia jakaantuu 12 maakuntatason alueeseen: 11 maakuntaan ja Milanon metropolikaupunkiin.
Historia
Lombardia sai nimensä langobardeista eli germaaniheimosta, joka hallitsi aluetta vuosina 568–744. Aiemmin Lombardia oli kuulunut muun muassa gooteille ja Rooman valtakuntaan.
Lombardia oli itsenäinen herttuakunta renessanssiajalla, mutta joutui sittemmin Ranskan haltuun. Ranska luovutti alueen Espanjalle, ja lopulta Espanjaa hallinneet Habsburgit luovuttivat sittemmin alueen Habsburgien itävaltalaiselle sukuhaaralle, joka hallitsi aluetta vuoteen 1859, joskin Napoleonin sodat aiheuttivat muutaman vuoden tauon habsburgilaisvaltaan 1800-luvun alussa. Vuonna 1859 Itävalta luovutti Lombardian Piemonte-Sardinian kuningaskunnalle, joka pian sulautui Italian kuningaskuntaan.
Maantiede
thumb|250px|[[Piz Zupo, Lombardian korkein vuori Berninan Alpeilla.]] Lombardia jakautuu maantieteellisesti kahteen alueeseen: eteläinen osa on Pojoen hedelmällistä tasankoa ja pohjoinen vuoristoista järvialuetta.
Lombardian järvet
Järvistä suurin ja itäisin on Gardajärvi. Se sijaitsee Lombardian ja Veneton rajalla. Gardajärveltä länteen ovat pienemmät Idrojärvi ja Iseojärvi. Seuraava järvi on Comojärvi. Tämän ylösalaisen Y-kirjaimen muotoisen järven itäisin haara on Leccojärvi. Tästä seuraavat järvet ovat Luganojärvi, josta suurin osa on Sveitsin puolella, sekä Varesejärvi. Järvistä läntisin on myös Sveitsin puolelle ulottuva Maggiorejärvi, joka sijaitsee Lombardian ja Piemonten rajalla.
Talous
Lombardia on Italian talouselämän keskus. Lombardian alueen bruttokansantuote on Italian alueista suurin (367 mrd. € vuonna 2016), runsaat 20 prosenttia koko maan kansantaloudesta. Alueella on huomattavaa maataloutta, joka tuottaa viljaa, rehuja, hedelmiä ja viiniä. Myös turismi on alueelle tärkeä elinkeino.
Alana Evans
Alana Evans (s. 6. heinäkuuta 1976 Kentucky) on yhdysvaltalainen entinen pornonäyttelijä. Hän on toiminut Penthousen mallina.
Kun Evans oli kolmen kuukauden ikäinen, hänen äitinsä otti avioeron miehestään, joka oli sotilaana Yhdysvaltain armeijassa. Evans asettui pohjoiseen Kaliforniaan. Äiti kuoli maksasairauteen tyttären ollessa 16-vuotias. Evans oli aikuisviihdealalle siirtyessään juuri yli kaksikymppinen.